《题巴里坤南山唐碑》
清代·和瑛

库舍图岭天关壮，沙陀瀚海南北障。七十二盘转翠螺，马首车北顶踵望。

高昌昔并两车师，五世百年名号妄。雉伏于蒿鼠噍穴，骄而无礼不知量。

寒风如刀热如烧，易而无备胥沦丧。贤哉柱国侯将军，王师堂堂革而当。

吁嗟韩碑已仆段碑残，犹有姜碑勒青嶂。岂知日月霜雪今一家，俯仰骞岑共惆怅。

作者简介：（?—1821）清蒙古镶黄旗人。额勒德特氏。原名和宁，避讳改，字太庵。乾隆三十六年进士。历任四川按察使、川、皖、陕各省布政使，充军机大臣，领侍卫内大臣等职。五十八年起任西藏办事大臣八年，博采地形、民族、物产等进行著述。嘉庆七年以罪戍乌鲁木齐，旋以蓝翎侍卫任叶尔羌邦办大臣、喀什噶尔参赞大臣。在任边职期间多有惠政。三十三年任上书房总谙达、文颖馆总裁。著有《西藏赋》、《藩疆揽胜》、《回疆通志》等。